Când vor fi vaccinați împotriva COVID-19 bătrânii și bolnavii cronici din Iași.
La Cluj s-ar putea începe vaccinarea persoanelor vârstnice. Directorul DSP Iași, Dr. Vasile Cepoi, a spus că bătrânii vor fi vaccinați așa cum prevede strategia de vaccinare. În județul Iași trăiesc aproximativ 79.400 de persoane cu vârsta de peste 65 de ani și 175.000 de bolnavi cronici.
Ce se poate la Cluj, nu se poate la Iași. La Cluj s-ar putea începe vaccinarea persoanelor vârstnice. La Iași este prea devreme să luăm în calcul așa ceva.Directorul DSP Iași, Dr. Vasile Cepoi, a confirmat pentru Aleph News că bătrânii vor fi vaccinați așa cum prevede strategia de vaccinare. Asta înseamnă sfârșitul lunii ianuarie, începutul lunii februarie. Încă nu există liste pentru bolnavii cronici sau cei în vârstă.În județul Iași trăiesc aproximativ 79.400 de persoane cu vârsta de peste 65 de ani și 175.000 de bolnavi cronici. Majoritatea persoanelor în vârstă locuiesc în centre speciale și în cămine. Directorul DSP Iași a spus că acești bătrâni vor fi vaccinați de echipele mobile care vor merge din centru în centru.